xml version="1.0" encoding="UTF-8"?


Den Europæiske Unions C 298/2019


| | | |
| --- | --- | --- |
| | | ISSN 1977-0871 |
| Den Europæiske Unions Tidende | | C 298 |
| European flag | | |
| Dansk udgave | Meddelelser og oplysninger | 62. årgang 3. september 2019 |

---

| | | |
| --- | --- | --- |
| Indhold | | Side |
| | IV   Oplysninger | |
| | OPLYSNINGER FRA DEN EUROPÆISKE UNIONS INSTITUTIONER, ORGANER, KONTORER OG AGENTURER | |
| | Europa-Parlamentet | |
| 2019/C 298/01 | [Den 61. COSAC's plenarmøde — den 23.-25. juni 2019, Bukarest — Bidrag fra den 61. COSAC](http://publications.europa.eu/resource/uriserv/OJ.C_.2019.298.01.0001.01.DAN.xhtml) | [1](#C_2019298DA.01000101.doc) |

---

| | |
| --- | --- |
| DA | |

---

IV Oplysninger

OPLYSNINGER FRA DEN EUROPÆISKE UNIONS INSTITUTIONER, ORGANER, KONTORER OG AGENTURER

Europa-Parlamentet

| | | | |
| --- | --- | --- | --- |
| 3.9.2019 | DA | Den Europæiske Unions Tidende | C 298/1 |

---

DEN 61. COSAC'S PLENARMØDE —

den 23.-25. juni 2019, Bukarest —

Bidrag fra den 61. COSAC

(2019/C 298/01)

1.   Valg til Europa-Parlamentet

| | | |
| --- | --- | --- |
| | 1.1. | COSAC (Konferencen af parlamentariske organer med ansvar for EU-anliggender) glæder sig over den vellykkede gennemførelse af det niende valg til Europa-Parlamentet den 23.-26. maj 2019. COSAC anerkender den samlede valgdeltagelse, som for første gang i 25 år var højere end 50 % på EU-plan. |

| | | |
| --- | --- | --- |
| | 1.2. | COSAC anerkender også, at der er behov for en yderligere kollektiv indsats for at bringe borgerne tættere på EU's beslutningsproces og dermed opnå en endnu højere valgdeltagelse ved fremtidige valg. Med henblik herpå fremmer COSAC udbygningen af forbindelserne mellem de nationale parlamenter og det nyvalgte Europa-Parlament, således at den europæiske dagsorden i højere grad tager hensyn til EU-borgernes forventninger. |

2.   Samhørighed, en fælles europæisk værdi

| | | |
| --- | --- | --- |
| | 2.1. | COSAC anerkender samhørighedspolitikken som en vigtig søjle i det europæiske projekt og anerkender dens resultater med hensyn til investeringer, økonomisk vækst, jobskabelse, social og territorial konvergens. COSAC mener, at den flerårige finansielle ramme for 2021-2027 bør afspejle EU's langsigtede udviklingsstrategi. |

| | | |
| --- | --- | --- |
| | 2.2. | COSAC minder om, at samhørighedspolitikken udgør en væsentlig europæisk merværdi. Den er et udtryk for solidaritet, som er baseret på regionerne, sætter borgeren i centrum, både som inspirationskilde og modtager af en europæisk indsats, og kræver passende og bæredygtig finansiering. |

| | | |
| --- | --- | --- |
| | 2.3. | COSAC opfordrer til en yderligere indsats på alle niveauer for at mindske forskellene i EU, herunder regionerne i den yderste periferi, for at sikre social udvikling og høje levestandarder, fremme konnektivitet og digitalisering, stimulere innovation og iværksættervirksomhed, styrke industristrategien og skabe et sikrere og grønnere miljø. |

3.   Perspektiver for Den Europæiske Unions internationale handelsforbindelser; de fremtidige forbindelser mellem Den Europæiske Union og Det Forenede Kongerige på baggrund af Brexit

| | | |
| --- | --- | --- |
| | 3.1. | COSAC minder om, at EU i øjeblikket er den største handelspartner med mere end 80 lande verden over, og mener, at handel er afgørende for at skabe velstand, så længe den gennemføres på et åbent og retfærdigt grundlag. |

| | | |
| --- | --- | --- |
| | 3.2. | COSAC støtter reformen af Verdenshandelsorganisationen hvad angår effektivitet, gennemsigtighed og modstandsdygtighed over for det 21. århundredes udfordringer. Den er fortaler for multilateralisme i forholdet mellem stater, herunder inden for handel. Den fordømmer ensidige handelsforanstaltninger, som har en negativ indvirkning på den økonomiske vækst og på tillidsforholdet mellem staterne. |

| | | |
| --- | --- | --- |
| | 3.3. | COSAC glæder sig over EU's bestræbelser på at udnytte nye økonomiske muligheder og opfordrer Kommissionen til at vurdere, forfølge og forhandle frie handelsforbindelser med lande og regioner i Afrika, Asien, Nord- og Sydamerika samt med Australien og New Zealand. |

| | | |
| --- | --- | --- |
| | 3.4. | COSAC understreger behovet for en afbalanceret EU-handelspolitik, der tager højde for ikke blot åbningen af det indre marked for vigtige globale partnere, men også nødvendigheden af at indføre regler om gensidighed, navnlig for adgang til offentlige indkøb, af at bevare EU's sociale og miljømæssige standarder og af at opretholde europæiske virksomheders konkurrenceevne i alle sektorer, herunder landbruget. Det er afgørende at beskytte det indre marked, og det kræver, at der udvikles redskaber mod dumpingimport og subsidieret import fra lande uden for EU. |

| | | |
| --- | --- | --- |
| | 3.5. | COSAC opfordrer også til at fremme, respektere og forsvare europæiske grundlæggende værdier, såsom demokrati og retsstatsprincippet, menneskerettighederne og sociale rettigheder, og endvidere standarder inden for miljø og indsatsen mod klimaændringer som fastsat i Parisaftalen om klimaændringer, geografiske betegnelser, sundhed, fødevaresikkerhed eller dyrevelfærd, når der forhandles om og gennemføres nye handelsaftaler. COSAC understreger navnlig behovet for at bekæmpe fremmedhad, racisme og antisemitisme. |

| | | |
| --- | --- | --- |
| | 3.6. | COSAC minder om, at Europa-Kommissionens kompetence på handelsområdet giver EU en meget stærk forhandlingsposition over for tredjelande, og opfordrer samtidig til en mere inklusiv handelsdagsorden, der tager hensyn til de synspunkter, som medlemsstaterne og deres nationale parlamenter har givet udtryk for. |

| | | |
| --- | --- | --- |
| | 3.7. | COSAC noterer sig resultatet af forhandlingerne mellem EU og Schweiz om den institutionelle rammeaftale og opfordrer i betragtning af betydningen af bilaterale forbindelser parterne til en konsensuel tilgang. |

| | | |
| --- | --- | --- |
| | 3.8. | COSAC understreger betydningen af de transatlantiske handelsforbindelser og behovet for yderligere at forbedre dem. COSAC noterer sig i denne forbindelse Rådets afgørelse, hvor det anføres, at EU kun bør forhandle frihandelsaftaler med parterne i Parisaftalen om klimaændringer, hvor forhandlingsdirektiverne for det transatlantiske handels- og investeringspartnerskab (TTIP) erklæres for forældede, men hvor Kommissionen bemyndiges til at indlede forhandlinger med USA om en aftale om afskaffelse af told på industrivarer. |

| | | |
| --- | --- | --- |
| | 3.9. | COSAC fordømmer den systematiske praksis med ensidige økonomiske sanktioner og handelssanktioner med ekstraterritoriale virkninger. COSAC støtter derfor EU's bestræbelser på at imødegå virkningerne af sådanne sanktioner, som påvirker dets enhed og kompetencer. |

| | | |
| --- | --- | --- |
| | 3.10. | I tilfælde af at Det Forenede Kongerige beslutter at forlade EU, har COSAC plæderet for privilegerede handelsforbindelser efter Brexit inden for rammerne af udtrædelsesaftalen og en erklæring om de fremtidige forbindelser mellem Det Forenede Kongerige og EU, samtidig med at den understreger behovet for at bevare det indre markeds integritet, de fire friheders uadskillelighed, samt for at Det Forenede Kongerige opfylder sine finansielle forpligtelser over for EU. |

4.   Det europæiske uddannelsesområde som drivkraft for omlægning og styrkelse af det indre marked

| | | |
| --- | --- | --- |
| | 4.1. | COSAC minder om behovet for, at alle uddannelsessystemer i EU holder trit med den teknologiske udvikling, opfylder arbejdsmarkedets forventninger, samtidig med at de bevarer den iboende værdi af en holistisk uddannelse, og forbereder de yngre generationer på fremtidens højt kvalificerede job og innovationsbaseret iværksættervirksomhed. Ved begyndelsen af den fjerde industrielle revolution er uddannelse af afgørende betydning for at øge den europæiske økonomis velstand og konkurrenceevne og omdanne det indre marked til et sted, hvor de mest innovative virksomheder møder den bedst kvalificerede arbejdsstyrke. |

| | | |
| --- | --- | --- |
| | 4.2. | I betragtning af traktaternes retlige rammer anerkender COSAC de nationale og regionale kompetencer med hensyn til almen uddannelse og erhvervsuddannelse og anbefaler øget koordinering mellem EU, dets medlemsstater og alle relevante føderale enheder med henblik på at opbygge et inklusivt, fleksibelt, omfattende og kvalitetspræget uddannelsesmiljø i overensstemmelse med kravene i den digitale tidsalder og nye teknologier. |

| | | |
| --- | --- | --- |
| | 4.3 | COSAC mener, at et højt og sammenligneligt niveau for uddannelse og digitale færdigheder i hele EU samt en fælles ramme for at lette anerkendelsen af digitale certificeringer er afgørende for at styrke og uddybe det indre marked. |

| | | |
| --- | --- | --- |
| | 4.4 | COSAC glæder sig over den indsats, der er gjort for at skabe et europæisk uddannelsesområde senest i 2025, men opfordrer samtidig Kommissionen til at sætte nyt skub i rammerne for livslang læring, navnlig ved at fremme kommunikation og ved at støtte EU-agenturernes handlingsplaner, og understreger behovet for at finansiere forskning i pædagogik. |

| | | |
| --- | --- | --- |
| | 4.5 | COSAC respekterer medlemsstaternes ansvar for at udforme deres respektive uddannelsessystemer, men opfordrer til handling for at støtte erhvervsuddannelse, mobilitet, ungdomsbeskæftigelse og iværksættervirksomhed blandt unge, navnlig ved at tage fat på udfordringerne med overgangen fra skole til arbejdsliv, ved at udvikle Erasmus for lærlinge og ved at tilpasse uddannelsessystemerne til den digitale tidsalder og fremkomsten af kunstig intelligens. |

| | | |
| --- | --- | --- |
| | 4.6 | COSAC slår til lyd for STEM-uddannelse (naturvidenskab, teknologi, ingeniørvirksomhed og matematik), for større inddragelse af erhvervslivet i digital uddannelse på alle niveauer og for fremme af offentlig-private partnerskaber inden for højteknologiske områder af uddannelse, såsom luft- og rumvidenskab og kvantecomputere. |

| | | |
| --- | --- | --- |
| | 4.7 | COSAC opfordrer nationale og regionale parlamenter til at identificere og udveksle bedste praksis med henblik på at udvikle fleksible og inklusive uddannelsessystemer af høj kvalitet og til at tilpasse det europæiske uddannelsesområde til den digitale og teknologiske udvikling, navnlig ved at bygge videre på det europæiske universitetsprojekt, som tilskynder til udvikling af bottom up-netværk af universiteter i hele EU. |

| | | |
| --- | --- | --- |
| | 4.8 | COSAC opfordrer de nationale og regionale parlamenter til at følge EU's drøftelser om almen uddannelse, erhvervsuddannelse og kultur og til at tilskynde deres respektive regeringer til at holde disse emner højt på dagsordenen. |

5.   Økonomi baseret på innovation, teknologiske fremskridt og sociale virkninger; Parlamenternes rolle med hensyn til fremme af EU's nye økonomi

| | | |
| --- | --- | --- |
| | 5.1 | COSAC understreger behovet for at sikre lovgivning, der er i stand til at følge og fremme innovation i hele den digitale og teknologiske tidsalder, baseret på en gennemsigtig politisk dialog og økonomiske, sociale, juridiske og etiske vurderinger. |

| | | |
| --- | --- | --- |
| | 5.2 | COSAC mener, at teknologiske fremskridt og kunstig intelligens er afgørende for det indre marked, da det giver den europæiske økonomi en betydelig fordel i den globale konkurrence og derfor kræver en fælles og harmoniseret lovgivningsmæssig tilgang i overensstemmelse med nærhedsprincippet. |

| | | |
| --- | --- | --- |
| | 5.3 | COSAC opfordrer Kommissionen til at behandle teknologiske fremskridt og navnlig kunstig intelligens som topprioriteter i den næste mandatperiode, at tilskynde til, gennemføre og fremskynde alle nødvendige høringer på disse områder og at fremlægge passende forslag, der forhindrer enhver kløft mellem de nye teknologier og den lovgivningsmæssige ramme. |

| | | |
| --- | --- | --- |
| | 5.4 | COSAC mener, at teknologiske fremskridt og navnlig kunstig intelligens bør virke for befolkningen og ikke imod befolkningen. De bør kunne beherskes, være prismæssigt overkommelige og pålidelige, og anvendelsen af dem bør foregå på en fornuftig, sammenhængende og gennemsigtig måde i fuld overensstemmelse med individuelle og kollektive rettigheder og forpligtelser. |

| | | |
| --- | --- | --- |
| | 5.5. | Eftersom den teknologiske udvikling, og navnlig kunstig intelligens, indebærer såvel risici som muligheder, minder COSAC om, at det er nødvendigt at sikre, at den fuldt ud opfylder borgernes behov, og anmoder om omfattende foranstaltninger til at afbøde dens indvirkning på arbejdsmarkedet og mindske dens indgribende karakter. Der bør lægges særlig vægt på brugernes, forbrugernes og arbejdstagernes rettigheder, udgifter til social sikring samt de nye faglige kvalifikationer og de nye erhvervsstrategier. |

| | | |
| --- | --- | --- |
| | 5.6. | COSAC mener, at kontroller af nærhedsprincippet og proportionalitetsprincippet også er relevante i forbindelse med regulering af nye teknologier, og opfordrer parlamenterne og Kommissionen til at fremme og sikre en retfærdig finansiering af værdikæder i hele EU, fremme den sociale og politiske dialog og øge tilliden til nye teknologier. |

6.   Nærhed og proportionalitet

| | | |
| --- | --- | --- |
| | 6.1. | COSAC bekræfter på ny sin stærke interesse i at videreudvikle mekanismerne til kontrol af nærhedsprincippet og proportionalitetsprincippet og ønsker, at EU-institutionerne fortsætter med at forbedre anvendelsen af disse to principper, da de giver deres handlinger øget demokratisk legitimitet. |

| | | |
| --- | --- | --- |
| | 6.2. | COSAC opfordrer parlamenterne til at udnytte det fulde potentiale i procedurerne for kontrol af nærhedsprincippet og proportionalitetsprincippet i overensstemmelse med traktaterne og til at støtte en forbedring af den politiske dialog med de europæiske institutioner og dermed øge gennemsigtigheden i EU's politiske beslutningstagning og bringe folk tættere på EU. COSAC udtrykker i den forbindelse ønske om, at de nye formænd for Kommissionen og Det Europæiske Råd gør demokratisk ansvarlighed og gennemsigtighed i EU's beslutningstagning til en kerneværdi i deres vigtige arbejde. |

| | | |
| --- | --- | --- |
| | 6.3. | COSAC opfordrer Kommissionen, Europa-Parlamentet og Rådet til hurtigt at nå til enighed om at udelukke jule-, nytårs- og påskepauserne fra perioden på otte uger til indgivelse af begrundede udtalelser. |

| | | |
| --- | --- | --- |
| | 6.4. | COSAC glæder sig over Kommissionens meddelelse »Nærhedsprincippet og proportionalitetsprincippet: Styrkelse af deres rolle i EU's politiske beslutningsproces«, navnlig de foranstaltninger, der vedrører den fælles forståelse af subsidiaritet og proportionalitet, samt en større inddragelse af de lokale og regionale myndigheder i EU's politiske beslutningsproces. COSAC glæder sig også over, at emnet blev drøftet på konferencen om nærhedsprincippet, der blev afholdt i Bregenz den 15.-16. november 2018 under det østrigske EU-formandskab. COSAC gentager betydningen af at opfordre de nationale parlamenter og Europa-Parlamentet til aktivt at deltage i drøftelserne om, hvordan man kan styrke den rolle, som nærhedsprincippet og proportionalitetsprincippet spiller i EU's politiske beslutningsproces. |

| | | |
| --- | --- | --- |
| | 6.5. | COSAC opfordrer til en ambitiøs tilgang til at styrke de nationale parlamenters rolle i EU's politiske beslutningsproces i løbet af den nye institutionelle cyklus. |

---